V2.fi | Artikkeli | V2.fi testasi: Arlo Video Doorbell\n16.07.2020 klo 09.09 | Luettu: 5301 kertaa | Teksti: Ville Heinonen\nApua pölynimurikauppiaan etätorjuntaan\nSuuressa maailmassa, etenkin rapakon tuolla puolen, video-ovikellot ovat suurempi juttu kuin meillä Pohjolassa. Video-ovikello on koettu meilläpäin lähinnä Vuoristoneuvos Tuuran kaltaisten henkilöiden yksinoikeudeksi ja jonkinlaiseksi turhakkeeksi – eihän kukaan oikeastaan enää edes vieraile kenenkään luona. Nettiostosten lisääntyessä kuitenkin video-ovikellon hankinnalle on alkanut löytyä järjellisiä perusteita, kun kuriirin kanssa voi jutella etäisyyksien päästä verkon yli ilman, että tarvitsee arvailla kuka oven takana käy ja koska.\nMarkkinoilla on jo jonkin aikaa ollut erilaisia verkkoon kytkettäviä ovikelloja, niistä tunnetuin varmaankin Nest Video Doorbell, sekä sen toinen revisio. Nyt aggressiivisesti uusia tuotteita markkinoille tuottava Arlo on myös saanut video-ovikellonsa valmiiksi ja pääsimme tutustumaan siihen tositoimissa.\nJo laitetta testiin lähetettäessä viestintätoimisto painotti, että Arlo Video Doorbell edellyttää kiinteistöön asennettua verkkovirtakäyttöistä ovikelloa toimiakseen. Eikä ihan mitä tahansa, vaan sellaista, mikä toimii 16-24V vaihtovirtajännitteellä ja 10VA muuntajalla. Tämä ei sanonut minulle juuri mitään, mutta koska olen parantumaton jees-mies ja väärissä asioissa optimisti, sanoin, että tämä ei ole ongelma – voisinhan napata rautakaupasta sopivan kilkuttimen ja testilaitteiden mukana luvattiin lähettää asiaankuuluva muuntaja.\nAloin tutkimaan asiaa tarkemmin ja paljastui, että ensinnäkin suomalaisissa kodeissa suositaan ensisijaisesti paristokäyttöisiä ovikelloja (sellainen meilläkin on, mutta piuhat olivat olemassa kilkuttimelta napille) ja toisekseen kovin harvassa olivat kilkuttimet, eli sisälle asennettavat kello-osat, jotka ottavat vastaan noinkin järeätä jännitettä. Nettikaupat läpi koluttuani löysin kuitenkin yhden ovikellomallin, joka saattaisi toimia, ja jota oli läheisestä rautakaupasta saatavilla. Jotta muut säästyisivät vaivalta, linkki siihen tässä.\nTämänkin plimputtimen kohdalla monessa tapauksessa mainittiin maksimijännitteeksi 12V, mutta pakkauksessa (ja kellon sisällä) luki 16V, joten kaiken järjen mukaan tämän kanssa pääsisi eteenpäin.\n2: Tein itse ja säästin. Todennäköisesti aika paljon.\nArlo video doorbellin mukana ei juurikaan tule asennus- tai käyttohjeita. Homma toimii niin, että Arlon mobiiliapin kautta aloitetaan myös Video Doorbellin asennus ja tässä tapauksessa mennään ns. pintaa syvemmälle, eli appi kertoo kädestä pitäen miten ovikellon johdotukset vedetään ja mitä minnekin pitää kytkeä. Ennen asennusta appi myös mainitsee, että sähkökytkennät on hyvä jättää ammattisähköhenkilön päänvaivaksi, mutta muutaman päivän sähkäriä paikalle odoteltuani, päätin tarttua härkää sarvista ja kytkeä muuntajan kelloon ihan itse – minulla kun oli sattumalta valmis pistoke olemassa ovikellon sähkösyöttöä varten.\nOvikellon asennusohjelma kysyy kauniisti minkä sorttinen kello ennenstään on asennettuna ja millaisia liittimiä sen sisältä löytyy. Sen lisäksi, että muuntaja pitää asentaa kuljettamaan virtaa kilkuttimen kautta Video Doorbellille, joka siis ottaa ovikellon napeille tulevasta kaapelista itseensä 16-24V vaihtovirtaa, pitää kilkuttimen yhteyteen kytkeä myös Arlon Power kit, joka oli pieni ja valkoinen palikka. Pieni ja valkoinen palikka kytkettiin pakettiin kahdella johdolla ja siinä oli yksi kytkin, jolla pystyy ohjeen mukaan ohittamaan kilkuttimen kokonaan ja silloin Arlo-ovikello toimii vain verkon kautta. Tähän seikkaan on kyllä myös oma valintansa apin sisällä, mutta tässä asiassa alkoi olemaan muutenkin jo sen verran oman hilseeni yli meneviä seikkoja, että päätin olla miettimättä sitä enempää. Tulin lopputulemaan, että Power kit on varmaankin jonkinlainen kondensaattori, joka pitää jännitteen tasaisena, kun ovikellon nappia painetaan.\nTein siis kaikki kytkennät ohjeen mukaan, vaikka mallikuvissa taisikin olla amerikkalaisen ovikellon sisuskalut. Valistuneen arvailun pohjalta sain paketin toimimaan työhuoneeni pöydällä ja tunsin suurta ylpeyttä. Olin kytkenyt jännitteen varmuuden vuoksi alimpaan mahdolliseen, eli 16V ulostuloon, jotta ovikellon kilkutin ei pahastuisi. Arlo oli nyt paritettu muuhun ekosysteemiin ja se pitäisi enää asentaa paikoilleen olevan ovikellon paikalle.\nAi niin ja miten niin säästin ja paljon? No, jos olisin sähkäriä vaivannut joka kerta, kun jotain uutta ongelmaa / kokeiltavaa tulee, en todennäköisesti olisi vieläkään päässyt edes kokeilemaan kelloa, eivätkä sähkömiehet tietääkseni liiku harrastusmielessä.\n3: Vaikeuksien kautta voittoon\nAivoni ajattelivat ja käteni tekivät. Kytkin kaiken kuten testipenkissäni ja intoa puhkuen aloin painamaan ovikellon nappia. Mitään ei tapahdu. Appi kertoo, että ovikello on pois pelistä 20 minuuttia, odotas hetki – ovikellon sisäinen akku siis latautui. No, odotin. Tilanne jatkui samana ja ovikellon napin ympärillä aiemmin valkoisena hohtanut väri oli muuttunut punaiseksi. Nopea selvitys paljasti, että ovikello ei saanutkaan tarpeeksi virtaa. Hmm. Muuntajasta pystyin ottamaan johtoja siirtämällä myös enemmän virtaa ulos, mutta sen jälkeen oltaisiin jo kilkuttimen epämukavuusalueella. Tilanne oli siis ilmeisesti se, että aiemmin lyhyellä (ja paksummalla) kaapelilla kytkettynä ovikellolle riitti myös 16V ulostulon voima, mutta nyt, kun rintamamiestalon uumenissa luikerteleva ohut ovikellokaapeli olikin pidempi, jännite pääsi laskemaan liiaksi ennen kuin saavutti Video Doorbellin. Koska ihminen on rationaalinen eläin, päätin kaiken uhalla nostaa jännitteen 24 volttiin ja katsoa mitä tapahtuu – pahimmassa tapauksessa kilkutin syttyy palamaan ja talo kärtsää sen mukana, mutta hei, mitäpä sitä ei tekisi laitearvion vuoksi.\nKytkettyäni 24V jännitteen ja odotettuani hetken, kello heräsi eloon. Suuri voitonriemu! Vaan eipä kestänyt sitäkään pitkään, sillä vaikka Video doorbell nyt toimikin, sisäkilkutin ei sanonut mitään. Kokeilin käynnistää uusiksi, ei. Kokeilin laskea jännitettä, edelleenkään ei. Lopulta turvauduin äärimmäisyyksiin ja luin asennusohjeet uusiksi – Power Kit -mokkulaa ei olisi saanutkaan asentaa lähelle kellon omaa sähkömagneettista kilkutinta, etteivät sotke toistensa kuvioita. Ok. Nostin jännitteen takaisin 24 volttiin, otin Power Kitin irti kilkutttimen sisuksista ja asensin sen kotelon ulkopuolelle… ja ah, ding-dong oli jälleen seuranamme. Koska nyt kaikki tuntui toimivan, en koskenut mihinkään. Vaan muutaman päivän päästä kilkutus taas loppui. Päättelin ongelman olevan liian suuri jännite ja laskin sen 16 voltiin – tämän jälkeen kello alkoi toimia. Ja on toiminut nyt pian kuukauden, joten uskoisin olevani nyt voitolla.\n4: Ja mites se käyttö?\nKuten Arlo-tuotteet yleensäkin, myös Video Doorbell on käyttölogiikaltaan selkeä ja toimii hyvin yhteen muiden tuotteiden kanssa. Ovikellon voi liittää joko suoraan wifiin tai olemassa olevaan hubiin, itseltäni löytyi kotoa jo valmiiksi Arlo Pro hub sekä jokunen kamera. Ovikello toimii kameraominaisuuksiltaan kuten muutkin kamerat ja niitä voi ohjelmoida triggeröitymään kuten haluaa – eli jos esimerkiksi ovikello havaitsee liikettä, saa pihaa laajemmin kuvaavan kameran kuvaamaan toimet myös isommassa mittakaavassa ja kolmannen sytyttämään valon. Ovikellosta löytyy siis liiketunnistin ja kamera, mutta myös IR-valo yökäyttöä varten sekä kaiutin ja mikrofoni kaksisuuntaista audiota varten. Kiva piirre ovikellossa on, että kun sitä lähestyy, syttyy napin ympärille valkoisten ledien kehä – nappula vähän kuin tervehtii tulijaa ja toisaalta opastaa painamaan itseään.\nKun ovelle saavutaan ja nappia painetaan, kilahtaa sisällä ovikello (joko analoginen tai digitaalinen) ja Arlo-appi soittaa ovikellon omistajalle videopuhelun. Puheluun vastaamisen jälkeen voi sitten avata videoyhteyden ja halutessaan myös ääni-sellaisen. Ovikellon nappulan painaja ei tiedä, onko langan päässä ketään, mutta mikäli käyttäjä avaa yhteyden, ovikellon kaiutin on riittävän tehokas ja toisaalta kaksisuuntainen audio tarpeeksi välitön, jotta keskustelu onnistuu sujuvasti. Duplex audio on asia, johon on selvästi kiinnitetty huomiota. Täten esimerkiksi kuriirille voi kertoa, että paketin voi jättää portaille, tai naapurin lapsille, että omat ovat mummolassa ja isi juuri nyt kakalla. Mikäli käyttäjä on aktivoinut Arlo Smart -tilauksen, keskustelu ja videostream tallentuu automaattisesti pilveen. Arlo tarjoaa paljon erilaisia vaihtoehtoja kameroiden ja muiden varusteiden pilvipalveluihin ja esimerkisi Video Doorbellin mukana tulee 3kk kokeilujakso.\nMyös videosignaalin laatu on hyvä. Tarkkuus on 1536 x 1536 pikseliä, joka kuulostaa hassulta, mutta todellisuudessa on paljon parempi, kuin tavanomainen laajakuva. Neliskulmaisesta kuvasta 180 asteen näkökentällä on paljon hyötyä, koska tällöin näkee myös ylös ja alas riittävällä skaalalla. Arlo Smart osaa myös tunnistaa portaille jätettävät paketit ja toisaalta ihmisiäkin on hyvin eri mittaisia. Videostream toimii nopeasti (koelokaatiossa 100/10M korttelikuitu) ja video tukee myös HDR-kuvaa, eli käytännössä kennon ja kuvaprosessoinnin ansiosta sekä tummat että vaaleat sävyt erottuvat paremmin kuin perinteisillä perunoilla. Videota voi toki katsella myös muuten apin kautta koska tahansa, ja jatkuva virran syöttö ovikellolle mahdollistaa sen, että kamerasta ei lopu potku. Kameran voi myös valjastaa normaaliksi valvontakameraksi.\n5: Arlo Smart ja rahan valta\nKyllä minä niin mieleni pahoitin, kun maailma meni tähän, että kaikki pitää tilata. Yleensä kuitenkin jotain tilataan ja sitten saadaan, muutamien tuotteiden, kuten Arlon tapauksessa, ensin ostetaan isolla rahalla, sitten tilataan ja sitten saadaan. Vuosia sitten Arlokin antoi käyttäjien pitää yllä perustason valvontaa ilman palvelutilausta, vaan maailma muuttuu ja ansaintamallit sen mukana. Nykyään, jos haluaa pitää yli kahta kameraa, on käytännössä pakko tilata Arlolta pilvipalvelu erikseen. Video Doorbellin mukana tulevan 3kk testijakson jälkeen kustannus on 2,79€/kk yhdelle laitteelle, tai 8,99€/kk viidelle laitteelle. Lisäksi on saatavilla business-tilauksia, joissa kohtuullisemmalla hinnalla saa useamman laitteen käyttöön ja Smart-ominaisuudet voi sitten naksutella mukaan lisähinnalla. Käytännössä kuitenkin kannattaa varautua siihen, että jatkossa pilvipalvelusta saa maksaa taas yhden Spoflixin verran kuukaudessa.\nMutta ei niin pahaa ettei paljon hyvääkin, vaikka Arlo Smart maksaa rahaa, se kuitenkin toimii. Järjestelmä on mietitty loppuun asti ja tuotekehitys oikeasti kuuntelee asiakkaiden toiveita. Esimerkkinä Video Doorbellin silent mode: aiemmin vaihtoehtona oli asettaa kello tilaan, jossa sekä sisäkilkutin että puhelimeen tuleva videopuhelu hiljentyivät. Tämä oli vähän pöhköä, koska yleensä olisi ihan ok, että ovikelloa painettaessa sisäkilkutin toimii, mutta jos itse on esimerkiksi työmatkalla toisella puolella maailmaa ja muu perhe kotona, ei välttämättä halua herätä keskellä yötä siihen, että naapurin Angelo tulee taas lainaamaan vaimolta sokeria. Arlon foorumeilla asia otettiin puheeksi ja pian asetuksista löytyikin vaihtoehdot joko puhelun, kilkutuksen tai molempien vaientamiseen.\nArlo Smart myös tunnistaa hienosti erilaiset tilanteet, kuten eläimet, ihmiset ja pihaan jätetyt paketit. Sen kautta voi myös luoda kameroiden kuva-aloihin alueita, joita ei tarvitse vahtia. Geofencing-ominaisuus toimii myös luotettavasti, eli kameravalvonnan saa käynnistymään ja sammumaan automaattisesti oman sijainnin mukaan.\n6: Miltäs nyt tuntuu?\nHyvä kysymys. Koskapa kello on nyt toiminut sekä appiksen suuntaan että sisätiloissa kilkahdellen jo melko pitkään, uskon, että olen asennukseen liittyvät ongelmat saanut päihitettyä. Asennus oli kuitenkin itsessään sen verran erikoinen kokemus, että kannattaa oikeasti pyytää se sähköhenkilö paikalle ja toisaalta varautua siihen, että todennäköisesti joutuu maksamaan hieman ekstraa uudesta muuntajasta ja kilikellosta. Toisaalta jos kodissa on jo verkkovirtakäyttöinen ja asiallisella muuntajalla varustettu kello, saattaa asennus olla oikeasti erittäin suoraviivainen prosessi.\nKun alkukankeuksista on päässyt yli, Arlo Video doorbell toimii todella hyvin. Kuvan- ja äänenlaatu on hyvä molempiin suuntiin ja applikaatio antaa käyttäjälle tarpeeksi vaihtoehtoja laitteen hallintaan. Se myös toimii hyvin yhteen muiden Arlo-tuoteperheen tuotteiden kanssa. Suurimmat ongelmat saattavatkin olla siis jossain muualla kuin itse tuotteessa, joskin siitä johtuen näkisin mielelläni myynnissä myös setin, jossa tulee mukana verkkovirtamuuntaja sekä yhteensopiva sisäkilkutin. Ne eivät maksaisi muutamaa kymppiä enempää, mutta poistaisivat valtavasti yritystä ja erehdystä sekä hiusten harmaantumista.\nAi niin ja: Jostain kumman syystä Arlon oma langaton Arlo Chime ei paritu Video Doorbellin kanssa, vaikka Arlo Audio Doorbellin kanssa sitä on suorastaan tarkoitus käyttää. Toivon, että tämä ominaisuus tulee myöhemmin saataville, sillä se poistaisi kaikenlaiset kilkutusongelmat ja toisaalta antaisi vaihtoehtoja käytettäviin melodioihin. Nykyisellään Arlon Chimen voi onneksi jo toimintasääntöjen kautta asettaa soittamaan ääniä, mikäli ovikellon nappia painetaan… mutta se taas omalta osaltaan hankaloittaa varsinaisten valvontamoodien käyttöä ja tuntuu tarpeettomalta välivaiheelta.\nPlussat: Kuvanlaatu, kuvan neliömuoto, riittävä äänenlaatu ja nopea kaksisuuntainen audio\nMiinukset: Asennus voi olla haastavaa, yhteensopimattomuus Arlo Chimen kanssa, käytännössä pakollinen palvelutilaus\n< V2.fi testasi: Creat...\tBrave New World: kal... >


Kiinteistönvälitys – liiketoiminnan ammattitutkinto - Rastor-instituutti\nKiinteistönvälitykseen suunnattu liiketoiminnan ammattitutkinto (KiLAT) pätevöittää sinut kiinteistönvälitysalan ammattilaiseksi ja varmistaa kilpailuetusi työmarkkinoilla. Nyt myös kokonaan verkossa!\n26.10.2022, 27.10.2022, 14.12.2022, 15.12.2022, 8.3.2023, 9.3.2023, 10.5.2023, 11.5.2023, 16.8.2023, 17.8.2023\nOppisopimuskoulutuksen hinta ja ehdot määräytyvät oppisopimustoimistossa (0–450 €). Kysy meiltä lisää, tai ole yhteydessä oman alueesi oppisopimustoimistoon.\nEeva-Kaarina Aurila tarjoomapäällikkö eeva-kaarina.aurila@rastorinst.fi 050 401 4738\nAloitin kiinteistönvälittäjän uran, koska halusin jotain uutta ja halusin haastaa itseäni. Katso video!\nOlen koulutuksen ansiosta myös kovempi myymään ja tuon enemmän rahaa taloon!\nKouluttaudu isännöitsijäksi työn ohella! Tämä koulutus antaa valmiudet aloittaa isännöitsijän ammatissa. Koulutusohjelma soveltuu kaikille isännöintialasta kiinnostuneille ja...\nKiinteistönvälittäjän koulutusohjelman jälkeen olet valmis Keskuskauppakamarin LKV-kokeeseen ja työskentelemään myyntineuvottelijana kiinteistönvälitysalalla. LKV-tutkinnon suoritettuasi...\nToimitko kiinteistönvälitysalalla ja haluat oppia hoitamaan kiinteistöarvioinnin toimeksiantoja? Kiinteistöarviointi-koulutuksessa saat kaiken tarvittavan tiedon kiinteistöjen arvioinnista....


Vuokramökki Lieksa, Villa concrete kelo - Gofinland.fi\nVuokramökit / Pohjois-Karjala mökit / Lieksa mökit / Kolin kansallispuisto mökit / Vuokrataan mökki Villa concrete kelo\nVilla concrete kelo\nmökki, Lieksa, 9+1 henkilöä\nJoensuusta 77 km pohjoiseen, Pielinen järvi 80 m (871,2 km²), loivasti syvenevä pientä kiveä sisältävä oma rantai. Loma-asunnolta portaat rantaan. 2006 rakennettu loma-asunto, olohuone-keittiö, alakerrassa makuuhuone parivuode, yläkerrassa kolme makuuhuonetta; yhdessä 3 vuodetta, toisessa 2 vuodetta ja kolmannessa 1 vuode ja 120 cm levyinen vuode. Yläkerrassa lisäksi oleskelutila ja tilava vaatehuone, jossa varavuode. Alakerrassa pukuhuone, pesuhuone, sähkösauna, kodinhoitohuone ja toimisto. Terassi, parveke ja kaksi kuistia.\nKelohirsikuvioisista betonielementeistä rakennettu huvila Loma-Kolin lomamökkialueella, Kolin loma-asuntomessuille 2006 suunniteltu uniikkituote. Keittiössä olevan jääkaapin ja pakastimen lisäksi käytössä jenkkikaappi.\nUkko-Kolin laskettelurinteille 8,5 km.\nOmistajalla on oikeus periä etukäteen asiakkaalta 150 euron suuruinen vakuusmaksu asiakkaan velvoitteiden täyttämisen vakuudeksi ja vahingon varalta. Omistaja palauttaa vakuusmaksun asiakkaan tilille varauksen jälkeen. Vahinkojen\nkorvaus sekä siivouksesta aiheutuvat kustannukset voidaan pidättää vakuusmaksusta.\nVaraukset alkavat klo 16.00 ja päättyvät lähtöpäivänä klo 12.00 (myös viikonloppuvaraukset).\nLoma-asunnon nimi: Villa concrete kelo\nPinta-ala: 178 m²\nLisätietoja: sähkölämmitys, varaava takka ja leivinuuni\nVapaa-ajan aktiviteetit: uinti, luistelu, laskettelu, hiihto, vaellus\nvaraustiedot päivitetty 05.03.2021


Volvo S40 2004 | Autoliitto\nVolvon kori on erittäin vahva ja vakaa. Viiden tähden tulokseen S40 pääsi uusintatestin jälkeen; EuroNCAP salli uuden pylvästestin oven kehykseen tehtyjen muutosten jälkeen. Ensimmäisessä testissä päätä suojaava sivuturvatyyny osui oven kehykseen. Turvajärjestelmät ja turvatyynyt suojasivat matkustajat hyvin, eivätkä kuljettajan pää ja rintakehä osuneet ohjauspyörään. Sivutörmäyssuoja oli erittäin hyvä. Turvavyömuistuttajat toimivat S40:n kaikilla istuinpaikoilla. Molempien lasten suoja oli niin ikään hyvä. jalankulkijoiden suoja oli kohtalainen, tulos jäi vain pisteen päähän kolmesta tähdestä.\nTurvajärjestelmään kuuluvat kaksivaiheiset kuljettajan ja matkustajan etuturvatyynyt, kuljettajan kaksivaiheiset ja etumatkustajan yksivaiheiset turvavyön esikiristimet sekä turvapysäyttimet. Nämä toimivat hyvin, tosin kuljettajan rintakehä kuormittui hiukan. Kuljettajan polvet vaarantuivat kojelaudan alaisten rakenteiden osumista. S40:n korin rakenne on erittäin vahva, muodonmuutokset kynnyksen, pilarien ja jalkatilan alueilla jäivät erittäin pieniksi. Kaikilla takaistuimen paikoilla on kolmipisteturvavyöt, reunapaikkojen vöissä lisäksi turvapysäyttimet.\nSivutörmäystestin tulos oli erittäin hyvä. Turvajärjestelmään kuuluvat istuimeen asennetut rintakehää ja lantiota sekä erilliset päätä suojaavat sivuturvatyynyt. Jälkimmäiset suojasivat myös takana matkustavia.\nMolemmat lapset istuivat Volvo-merkkisissä turvaistuimissa selkä menosuuntaan. Nämä asennettiin paikoilleen turvavöillä ja tukijalalla. Molemmat lapset olivat hyvin suojattuina sekä etu- että sivutörmäyksessä. Turvatyynyn varoitusmerkinnät löytyivät kaaviosta kojelaudan matkustajan puoleisessa päässä sekä tämän alapuolelta kolmikielisenä tekstinä. Molemmat ovat irrotettavissa, mutta näissä oli asianmukaiset varoitukset selkä menosuuntaan turvatyynyn taakse asennetun turvaistuimen aiheuttamasta vaarasta lapselle.\nKonepellin etureuna toi poikkeuksellisesti pisteitä jalankulkijatestissä. Myös lasten ja aikuisten päähän kohdistuvien iskujen alueilla suojaa oli hyvin, mutta puskuri on jalankulkijoille vaarallinen.


Keittiörakkautta: elokuuta 2013\nSattui niinkin hassusti, kun itsellä kävi mielessä että tekisin tuoreista mustikoista juustokakkua ja löysin tämän ohjeen. En ehtinyt juustokakkua samalle perjantaille tekemään töiden takia ja kaupassakin piti käydä sitä ennen, kun illalla huomasinkin että Maistuu Makialle blogin Emppi oli lähestulkoon samaista juustokakkua samalle päivää pyöräytellyt :D (Linkki Empin versioon tässä.)\nHieman ohjeita yhdistelemällä ja vielä omiani lisäämällä, sain täydellisen juustokakun aikaan :)\n400g maustamatonta Philadelphia- tuorejuustoa\n500g maitorahkaa (rasvaton käy hyvin)\nLaita uuni lämpeämään 175 asteeseen. Murskaa keksit ihan pieneksi muruseksi ja sekoita huoneenlämpöisen margariinin kanssa taikinamaiseksi. Painele taikina (irtopohja-)vuokaan, 24-28cm riittää hyvin, nosta hieman reunoillekkin. Jos käytät irtopohjavuokaa, laita pohjalle leivinpaperi ja öljyä reunat.\nPaista pohjaa uunin keskitasolla n. 10min.\nAseta uuniritilä uunin alimmalle tasolle ja pohjan jäähtyessä, tee juusto-osio.\nSekoita tuorejuusto ja maitorahka isossa kulhossa tasaiseksi sähkövispilällä. Lisää massaan sokerit, kaneli ja limemehu ja sekoita tasaiseksi. Siivilöi perunajauhot mukaan ja sekoita taas hyvin. Lisää lopuksi kananmunat ja vatkaa muutama minuutti jotta seos kuohkeutuu.\nKakun kanssa tein tarjolle mustikkasoosia.\n3-4 dl tuoreita mustikoita (pakasteetkin käy)\nKaada mustikat kattilaan, lisää perunajauho ja sekoita varovasti niin että mustikat on "kuorrutettu". Lisää sokeri ja vesi. Kuumenna seosta kunnes se kiehahtaa ja alkaa saostumaan. Kun seos on saostunut ja vielä kuitenkin juoksevaa, nosta se pois levyltä ja anna jäähtyä. Sekoita välillä jäähtymisen aikana (alunperin laitoin vain ½ dl vettä ja seoksen jäähtyessä huomasin sen olevan liian paksua ja lisäsin silloin toiset ½ dl vettä.)\nLisää juustokakun kaveriksi lautaselle ja ai että on hyvää!\nLähettänyt Erya klo 4.56 Ei kommentteja:\nTunnisteet: juustokakku, jälkiruoka, kastike, keksipohja, leivonta, maitorahka, mustikka, soosi, tuorejuusto\nTuore salsa on ihan eri maailmasta kuin kaupan valmiit tomaattisoosit, raikas, mausteinen ja moniulotteinen. Tuoreen jalopenon ostamme Ruotsin puolelta tuo raja kun on ihan lähellä. En osaa sanoa mistä sitä täältä koti Suomesta saa ostettua, en ole perusmarketeista kyllä hetkeen edes etsinyt. Citymarketista pitäisi ainakin löytyä tuoretta jalapenoa hyllystä :) Tämäkään kokkaus ei onnistunut ihan kommelluksitta, mutta siitä reseptin jälkeen lisää.. :D\nTätini joka on asunut jo useamman vuoden Meksikossa antaa monet parhaimmista ruokavinkeistä mitä tiedän (heti äidin jälkeen, tietysti ;D ). Jo aikoja sitten saadut vinkit ovat kovassa käytössä edelleen (kts. Mokkapalat.)\nTässä toinen samasta osoitteesta saatu resepti, olkaatten hyvät!\n½ lime (tai sen mehu)\nhyppysellinen suolaa ja ripaus pippuria\nKuutioi tomaatti ja sipuli mahdollisimman pieneksi silpuksi tai kuutioiksi. Sen jälkeen tee sama jalopenolle, hanskat kädessä (katso jutun alle), allekirjoittanut huomauttaa tässä välissä, että jos ei ole tottunut tuliseen sapuskaan, yksi jalopeno riittää varsin hyvin tähän määrään, huhhei :D\nHakkaa korianteri pieneksi veitsellä ja sekoita ainekset, purista limenpuolikkaasta mehu sekaan ja ripsauta sekä suola että pippuri joukkoon. Sekoita hyvin ja anna maustua hetki. Kauho salsaa nacholastuilla ääntä kohti ja mutustele pois :)\nKuten aiemmin mainitsin, ei tämäkään mennyt ihan niinkuin Strömsössä. Tavalliseen tapaan pilkoin jalapenot paljain käsin, samoin kuin poistin siemenet ym. ylimääräiset sisällöt. En koskaan käytä hanskoja käsitellessäni mietoja chilejä, en ole nähnyt sitä tarpeelliseksi.\nNoin kaksi tuntia salsan tekemisen jälkeen, ensin alkoi kuumottaa sormia nimettömän ja peukalon kynsien alta. Pistin tämän minihaavaumien piikkiin mitä joskus tulee kuiviin käsiin. Kävimme liikenteessä vielä illan päälle ja ihmettelin koko illan käsieni kuumuutta (normaalisti minulla on kylmät kädet) ja oletin sen tässä vaiheessa alkoholin syyksi. Tulimme takaisin kotiin n. 5-6 tuntia ruuanlaiton jälkeen ja nukkumaan mennessä polte alkoi koetella sietämättömyyden rajoja.\nKurkkasin Googlesta, että onko mahdollista tosiaan polttaa kätensä chilillä ja kyllä se on! Chiliyhdistyksen sivuilla lukee näin;\n"Chilejä pilkkoessa on hyvä muistaa, että kapsaisiini polttaa myös iholla. Ei ole liioittelua käyttää suojahanskoja pilkottaessa tulisempia chilejä. Käsissä tuntuva polte on salakavalaa, sillä kapsaisiini imeytyy ihon läpi vasta tuntien viiveellä - ja sen jälkeen ovat sormenpäät tulessa! Kapsaisiini ei ole vesiliukoinen, joten sen peseminen pois käsistä on hieman hankalaa. Hyväksi koettu keino on hieroa käsiin ruokaöljyä, saippuaa ja hienoa sokeria - kapsaisiini liukenee öljyyn ja sokeri toimii mekaanisena apuna."\nEi auttanut kuin raahautua sängystä keittiöön "pesemään" kädet ruokaöljyn ja sokerin seoksella, että sai edes nukkua rauhassa. Vielä tänäänkin peukalon kynnenalusta on kuumottanut satunnaisesti, mutta muuten olo helpotti öljykylvyn jälkeen. Eli rakkaat lukijat, vaikka Chiliyhdistys suosittelee suojahanskoja tulisimpiin chileihin, KÄYTTÄKÄÄ HANSKOJA KÄSITELLESSÄNNE MITÄ TAHANSA KAPSAISIINIA SISÄLTÄVIÄ TUOTTEITA. Nyt puhuu kokemuksen erittäin syvä rintaääni, jopa se miedoin vaihtoehto saattaa yllättää. :D\nLähettänyt Erya klo 5.59 Ei kommentteja:\nTunnisteet: alkuruoka, chili, dippi, jalapeno, korianteri, kuoriminen, nopea, salsa, sipuli, tomaatti, vinkki\nNyt Keittiörakkautta myös Bloglovinissa, seuraa ylläolevan linkin kautta! :)\nLähettänyt Erya klo 18.21 Ei kommentteja:\nMinun teki mieli jo useampana päivänä paistaa lättyjä, mutta aikaa oli rajallisesti ja lämmin ruokakin piti tehdä. Avoeliö sitten ehdotti että jos pitkästä aikaa saisi maistella täytettyjä lettuja, niin minä tyttö otin ja väänsin herralle sellaisia :) Oli kuulemma "kuin äitee ois tehny". Mikäpä se siinä sitten ;)\nSekoita ensin kuivat aineet keskenään ja lisää maito. Lopuksi sekoita kananmunat joukkoon ja anna taikinan turvota n. 30min ennen paistamista.\n4-6 luumutomaattia (tai 1 tavallinen iso tomaatti)\nMausteet (paprika, grillimauste, pippuri, suola, chili)\nKuullota sipuli öljyssä ja lisää jauheliha pannulle. Kun jauheliha on melkein kypsä, heitä joukkoon pieneksi silputtu chili ja kuutioidut (luumu)tomaatit. Mausta mielesi mukaan, chiliin tottumattomana jos käytät Vampyreetä ensimmäistä kertaa, aloita varovasti, 1tl luulisi riittävän paremmin kuin hyvin. Kun jauheliha on paistunut rapsakaksi pinnalta (ÄLÄ polta sitä kuitenkaan), lisää ruokakerma pannulle, anna hautua muhennosmaiseksi ja täyte on valmis.\nTäytä yksi lettu n. 3-4 ruokalusikallisella jauhelihaa, riippuen letun koosta. Pyöräytä tiiviiksi rullaksi ja nosta joko uunivuokaan tai leivinpaperoidulle pellille. Itse tein 6 rullaa ja lopusta taikinasta makeita lättyjä, mutta syöjämäärän mukaan laskisin 2 letturullaa /henkilö jos on muuta lisukkeeksi. Jos ruokitaan porukka pelkillä letuilla niin raavaaseen mieheen uppoaa varmasti jopa neljä rullaa. Viimeistele juustoraasteella ja paista uunissa 225 asteessa niin kauan että juusto ruskistuu (n. 10-15min)\nItse tein vielä viinirypäle-vesimeloni-vihersalaatin kaveriksi ja ei kun syömään!\nLähettänyt Erya klo 18.03 Ei kommentteja:\nTunnisteet: helppo, jauheliha, juusto, lettu, lounas, lätty, päivällinen, tomaatti, täytetyt, uunivuoka


Klar Sensitive Ikkunanpesuaine 500ml - House of Organic\nEtusivu / Ikkunanpesuaine / Klar Sensitive Ikkunanpesuaine 500ml\nKlar Sensitive Ikkunanpesuaine 500ml\nPakkaus kierrätettyä muovia\nLuonnollinen ikkunanpesuaine herkälle iholle ja ympäristölle\nKlar Sensitive Ikkunanpesuaine sopii peilien, ikkunoiden ja lasipintojen puhdistamiseen. Pakkaus on valmistettu kierrätetystä ja kierrätettävästä muovista. Ystävällinen iholle ja ympäristölle! Huolella valitut luonnolliset raaka-aineet. Dermatologisesti testattu. Kätevä suihkepullo!\nSuihkuta ikkunanpesuainetta haluamallesi pinnalle ja pyyhi.\nKokoelmat: Ikkunanpesuaine, Klar, Kodinhoito, Koti\nSonett Lasinpesuneste suihkepullo 500ml


Kumiletku 13mm . Erinomainen 20Bar paineletku teollisuuden erilaisiin tarpeisiin. Letku on notkea ja ulkopinta kestää hyvin kulutusta.\nUlkokumi: Otsonin kestävä EPDM\nLämpötila: -40 °C – +120 °C\nSKU: EPDM-10 Koko: 10 mm Sisä mm: 10 Ulko mm: 17 Työpaine: 20 Bar Räjähdyspaine: 60 bar Paino kg/m: 0,16 Kieppi: 50 Paino: 0,16\nKemikaaliletku epdm 20bar määrä\nHinta: 6,71 € alv. 0%\nSKU: EPDM-13 Koko: 8 mm Sisä mm: 25 Ulko mm: 27 Työpaine: 20 Bar Räjähdyspaine: 60 bar Paino kg/m: 0,13 Kieppi: 50 Paino: 0.27\nHinta: 6,50 € alv. 0%\nSKU: EPDM-16 Koko: 16 mm - 5/8" Sisä mm: 16 Ulko mm: 23 Työpaine: 20 Bar Räjähdyspaine: 60 bar Paino kg/m: ,27 Kieppi: 50 Paino: 0,27\nHinta: 8,69 € alv. 0%\nSKU: EPDM-19 Koko: 19 mm - 3/4" Sisä mm: 19 Ulko mm: 27 Työpaine: 20 Bar Räjähdyspaine: 60 bar Paino kg/m: 0,32 Kieppi: 50 Paino: 0,32\nHinta: 12,10 € alv. 0%\nSKU: EPDM-25 Koko: 25 mm - 1" Sisä mm: 25 Ulko mm: 35 Työpaine: 20 Bar Räjähdyspaine: 60 bar Paino kg/m: 0,48 Kieppi: 50 Paino: 0,48\nHinta: 11,74 € alv. 0%\nAlk: 9,59 €\nAlk: 19,90 €\nAlk: 27,45 €


HEKTAR Seinä-/nipistinkohdevalaisin, tummanharmaa - IKEA\nValaisinta voidaan käyttää kahdella tavalla – sitä voidaan käyttää nipistinkohdevalaisimena, tai se voidaan kiinnittää seinään seinävalaisimeksi.Säädettävän pään ansiosta valo on helppo kohdistaa esim. lukemista tai tietyn yksityiskohdan korostamista varten.Lamppu myydään erikseen. Suosittelemme led-heijastinlamppua (E14).Sopii yhteen muiden saman sarjan valaisinten kanssa.Tuote on CE-merkitty.Suunnittelija\nKannatin/ Säätömutteri:alumiinia, epoksi-/polyesteripohjaista jauhemaalia\nVarjostin:terästä, epoksi-/polyesteripohjaista jauhemaalia\nLeveys: 14 cmKorkeus: 12 cmPituus: 17 cmPaino: 0.65 kgPakkaus/pakkaukset: 1\nMuut ohjeetHEKTAR Seinä-/nipistinkohdevalaisin802.153.08\nI use this as aVirveI use this as a plant light, and it works perfectly as that. I wish the color option cream would still be available.4\nLamppu myydään erikseen. Suosittelemme led-heijastinlamppua (E14).\nLed-heijastinlamppu E14/R50 400 lm2700 kelviniä


Näköjään tämä viikko meni multa kokonaan sit ohi. Oon taistellu aivan järkyttävän väsymyksen kanssa, ja yöllä on pitäny nukkua 10-12 tuntia yössä. Aivan törkeitä unimääriä siis.\nAloin jo epäillä mun kilpirauhasen toimintaa, kun väsymys oli niin suuri, eikä paino tosiaan ole tässä meinannut pudota ollenkaan. No arvot oli ihan ok, kävin loppuviikosta siis labrassa, eli ei voi nyt niidenkään piikkiin laittaa.\nAamupaino tänään oli 56,7kg, mutta kävin puntarilla vasta 11 maissa aamupäivällä ja tyhjällä mahalla, joten aamupaino on varmaan hieman korkeampi. Tän viikon annoinkin itselleni luvan olla "laihduttamatta". Mulla meinas niin tosiaan mennä hermot siihen ettei paino yksinkertaisesti putoa, vaikka söisin mitenkä. Olen nyt syönyt ehkä päivittäin hieman enemmän, enkä ole niinkään kytännyt kaloreita, joten salilla käymiseenkin on löytynyt intoa enemmän.\nViihdyn tätä nykyä salille kyllä ihmeen hyvin, kuhan sinne ensin vaan saa itsensä raahattua. Ehkä siksi että olen tehnyt normaalista poikkeavia juttuja, kuten juossut juoksumatolla, tehnyt painojen kanssa jalkoja, tehnyt vatsalihastreenejä ja tehnyt laitteissa sitten loppua kroppaa myös. En meinaa selvitä puolessatoistatunnissa kotia, kun ei raskis millään lähteä sieltä kotia :D Jumpassa en ole siis nyt käynyt, ja tuntuu kyllä mukavalta vaihtelulta. Keskiviikkona ehdin ensi viikolla vasta salille, ja viikonloppuna lähden pikaiselle reissulle, kuten sitä seuraavana viikonloppunakin. Tarkoittaa siis että viikolla pitää sit skarpata.\nTänään oli ihan mieletön keli, ja vietin ulkona paljon aikaa. Oijj, mä olen jo niin fiiliksissä kun osa pyöräteistä on jo sulana, ja kevättä kohti ollaan menossa. Itseeni vuodenajat vaikutta tosi paljon, kesällä tulee urheiltua niin paljon enemmän kun liikkuminen on niin paljon helpompaa. Ei tartte pukea kolmea kerrosta vaatteta päälle, ja pääsee juoksemaan, uimaan ja pyörälemään kunnolla. Oij, olen niin fiiliksissä keväästä!\nNyt huilaamaan, koko päivä mennyt juostessa paikasta toiseen :)\nLähettänyt -5kg klo 19.00\nTunnisteet: aamupaino, kuntosali


Sheese - herkullisiin hetkiin joka päivä!\nSheese kasvirasvavalmisteet eivät sisällä laktoosia ja gluteenia ja ovat Vegan-sertifioituja. Uuden sukupolven juustot valmistetaan kookosöljystä ja tuotteet eivät sisällä palmu- sekä hydrattua öljyä.\nSheese tuotteet ovat olleet laajalti esillä Euroopassa ja sen ulkopuolella yli 30 vuoden ajan. Niiden ainutlaatuisuus on useissa omalaatuisissa mauissa ja koostumuksissa, jotka ovat saaneet lukuisia palkintoja.\nSheese kasvirasvavalmisteet valmistetaan Free From Factory tehtaalla, joka sijaitsee Bute-saarella Skotlannissa. Tänään meillä on ilo esitellä teille muutamia juustotyyppejä ja jokaisesta varmasti löytyy mieluinen.\nEtsitkö kasvipohjaista juustonkorviketta perinteisille sinihome- tai fetajuustolle? Tällöin suosittelemme kiinnittämään huomiota klassiseen makuun Blue Style Wedge. Sillä on terävä maku, mutta toisin kuin klassinen ranskalainen vaihtoehto se on maultaan miedompi, lisäksi on havaittavissa kermainen ja sienimäinen sivumaku, joka on tyypillinen sinihomejuustolle. Sopii erinomaisesti nautittavaksi hedelmien; kuten päärynöiden ja omenien kanssa, maistuu erityisen hyvin myös salaateissa.\nTykkäätkö kreikkalaisesta salaatista? Meillä olisi sinulle Sheese Greek Style, joka sai vuonna 2016 pronssipalkinnon Saksassa parhaana korvikkeena kreikkalaiselle fetajuustolle. Parhaiten se sopii salaatteihin, mutta kokeile sitä myös viipaloituna leivän päällä muutaman tipan oliiviöljyä ja basilikan kanssa. Täydellinen nautinto!\nSheese Grilling Block – on yksi tuoreista uutuuksistamme. Tämä on erinomainen tuote grillaukseen ja paistamiseen. Leikkaa Grilling block viipaleiksi ja paahda ne molemmilta puolilta, kunnes ne saavat pintaansa kauniin kullanruskean värin. Lämmittäessä tämän vegejuuston todellinen luonne tulee esiin: sisus pehmenee herkulliseksi ja kevyt mintun maku nousee esille.\nHaluamme esitellä teille 5 erilaista, ihananmakuista levitettämme. Jokainen niistä on ainutlaatuinen ja maistamalla kaikki sinun on vaikea valita vain yksi. Miksi suosia vain toinen, kun joka kerta voi nauttia eri makua.\nSheese Creamy original spread - maustamaton levite on samettisen pehmeä ja kermainen. Se tuo täyteläisyyttä esimerkiksi keittoihin, kastikkeisiin, juustokakkuihin ja sopii erinomaisesti uuniperunan täytteeksi.\nCreamy garlic & herb spread - valkosipuli-yrttilevite. Sillä on valkosipulin ja yrttinen voimakas maku ja se muistuttaa perinteistä ranskalaista juustoa. Se sopii erinomaisesti niin croissantin väliin kuin ruisleivän päälle.\nCreamy sweet chilli spread - makean chilin makuinen levite on maultaan voimakas ja täyteläinen tulisen ruoan ystäville. Makea chili sopii käytettäväksi leivän, kaurarieskan tai pitaleivän päälle. Täydellinen dippikastike sipseille. Creamy chives spread – levite, missä luovasti yhdistyy ruohosipulin ja kerman maku. Valmista siitä maukas voileipä, lisää spagettiin tai uunissa paahdettuun kukkakaaliin. Se tuo takuulla ihanan kermaista koostumusta myös klassiseen parsa- ja papusosekeittoon.\nUutuus! Cheddar Style levite on maultaan runsas ja voimakas, et ehdi huomatakaan kun pakkaus on päässyt tyhjenemään. Cheddar on Britannian tunnetuin juusto ja sitä pidetään juustojen kiistattomana kuninkaana. Kokeile levittää sitä runsaasti leivän päälle, ruiskuta vielä pintaan hieman oliiviöljyä ja grillaa hetki. Tulos varmasti yllättää sinua. Vaihtoehtoisesti levitettä voi käyttää pizzapohjan päälle tai jopa lisätä sitä perunasoseen joukkoon.\nItalian style parmesanraasteen rakenne on kova ja mureneva, kuten perinteisen italialaisen parmesaanin. Miten hienoa, että eläinperäisten juustojen valikoima yllättää laajuudellaan ja lähes kaikille juustolle löytyy myös vegaaninen versio. Sen maku on yllättävän pistävä ja täyteläinen, aavistuksen pähkinäinen ja mahdollisesti mausta löytyy aromikkaita ananaksen sävyjä. Esimerkiksi voit lisätä raasteen minestronekeittoon tai ripotella pizzan päälle. Täydellinen yhdistelmä syntyy kun sekoittaa parmesanraasteseen kirsikkatomaatit ja tuore basilika!\nMature cheddar grated on kypsän cheddarin makuinen raaste, sopii sinulle jos rakastat täyteläistä makua. Tämän maun ei voi sekoittaa mihinkään muuhun. Lisää raasteen paahdetuun parsakaaliin tai keitetyn perunaan sekaan. Se sopisi mainiosti myös salaatteihin.\nMozzarella style grated raaste on erinomainen, kermainen ja pehmeä, pizzan paras ystävä. Sulaa hyvin, kuten kaikki Sheese kasvirasvaraasteet. Hanki rohkeasti, jos tykkäät vihreästä salaatista, sillä raaste lisää ruokaan mehevää täyteläisyyttä.\nMeidän uutuudet- juustoviipaleet!\nTästä tuotesarjasta löytyy 4 herkullista makua, joista yksi on uniikki. Mozzarella, Mature ja Mild cheddar style ja maku, jota ei löydy mistään muualta, nimittäin Red Leicester style. Tämä on perinteinen englantilainen kova juusto, jonka nimi liittyy Leicesterin kaupunkiin ja juuston punertavan väriin.\nRed Leicester valmistetaan samalla tavalla kuin Cheddar, ainoastaan valmistuksen aikana lisätään annattoa ( uute Etelä-Amerikasta, joka tehdään Achiote-puun hedelmän siemenistä), jonka ansiosta Red Leicester-juusto saa voimakkaan punaisen värin.\nXVIII luvulla Red Leicester-juusto oli hyvin suosittu Lontoossa erikoisen kirkkaasta väristä ja ylellisestä mausta. Red Leicester - juusto on väriltään mandariini-keltainen, sillä on kova, vahamaisen kiinteä rakenne ja makea, mehukkaan pähkinäinen maku, joka voimistuu ikääntyessään.\nOsta ja maista, nauti ja testaa eri tuotteita. Loppujen lopuksi Sheese tuotesarja on luotu juuri sinua varten!


Pieni kulinaristi -sormiruokailusta – Asikaine\nKirjoitettu 25.2.2014 6.5.2016\nTänään riemuitsin ovella vastaan leijailevista tuoksuista, kun pyöräilin töistä nälkäisenä kotiin. Uunikalaa ja kasvisgratiinia sekä hauskaa seuraa odottamassa. Toista oli minun hoitovapaavuorollani. Töistä palaavaa Hippiä vastaan ovelle leijaili homssahtanut muija toinen sukka jalassaan ja selitti jotain epämääräistä pyykeistä ja kaikista hoidettavista asioista, neuvoloista sun muista mammahommista, missä nyt vauveleiden kanssa käydään..ei aina kerkee..\nMeillä kokkaillaan usein. Syömme kotona yleensä herkullisia ruokia porukalla, kyläilemme notkuvissa kahvipöydissä ja ainakin kerran parissa viikossa poiketaan vaihtuvilla kokoonpanoilla ravintolassa. Poika on ennakkoluuloton syömäri. Ensimmäiset kuukaudet tyypillä oli aina nälkä ja kokoajan jano.\nAloitimme kiinteät pöperöt Pojan ollessa noin kuuden kuukauden ikäinen. Pieni syömäri ei osannut vielä ihan kunnolla istua, mutta kiinnostus ruokaa kohtaan ja ryhti sylissä istuttamalla olivat varmaan jo sopivia merkkejä aloittamiseen. Aloitimme suoraan sormiruokailulla ja se tuntui olevan pikkukulinaristille sopiva ja mieluinen tapa syödä. Sormiruokailussa ruokia ei soseuteta vaan ne tarjoillaan paloina ja annetaan vauvan itse syödä sormin omaan tahtiinsa.\nMistäköhän ajatus lapsentahtisesta sormiruokailusta tuli päähämme? (En muista!) Varmaan olemme huuruilleet onnellisuuspöllyssä ja miettineet hedelmiä syöviä pandavauvoja tai ehkä en jaksanut soseuttaa mitään? Tuntuu oudolta, koska en aktiivisesti ottanut selvää vaihtoehtoisista toimintatavoista. Toisaalta taas ajelehdin ihan fiilispohjalta kaikkien vauvaan liittyvien asioiden kanssa onnistuen välillä olemaan täysin kujalla: mammaryhmässä esitin kysymyksiä, kuten millä te niitä syötätte? Ai _lusikalla_!? No mistä te sen lusikan ostitte? Ai kaupasta? No, miltä osastolta? Ai vauvaosastolta!? (Olemme myöhemmin porukalla vähän nauraneet katkenneille piuhoilleni).\nNiin -olisimmeko lähteneet sormiruokailulla liikkeelle, koska en tiennyt lusikoista tai soseista. (!!?) Päätös sormiruokailusta oli kuitenkin oikea ja se on tuottanut suurta iloa ja sotkua.\nAlkuun ihmettelin, miten nälkäisen ihmisen on niin vaikea nielaista. Nyt se ei tajua, että ruoka pitää nielaista, se ei ole koskaan nielaissut. O-ou. – Ai niin totta, unohdin taas tämän henkilön saapuneen tuonpuoleisesta, missä _mikään_ ei ole itsestäänselvyys tai normaalia, edes nieleminen tai nauraminen. Miten siistiä olla vauva! Ihanaa oli huomata Pojan nauttivan maistaessaan ensimmäisen makunsa: mandariinia. Nam. Pelottavaa oli huomata, kun tyyppi opetteli nielaisemaan ensimmäistä palaansa. Tarjolla oli pehmeäksi keitetty porkkana, jonka kakominen näytti tukehtumiselta. Mietin, ettei tukehtumis-oksennus-huuto-kakominen voi olla kovin normaalia kunnes muistin, että vauveleiden kanssa yleensä kaikki luonnottomat jutut ovat joo, perus. Täysin normaalia, meillä kanssa! Ja nopeasti tyyppi oppi massuttamaan keitetyt porkkanat ja perunat pehmeämmiksi ja nielemään.\nPoika ei ollut hienomotoriikaltaan kovin näppärä. Syödessään hän oppi joka päivä näppäriä juttuja -kokeilemalla ja ottamalla muista mallia. Pian opimme myös laittamaan hänelle tarjolle sopivia paloja, jotka tahmatassun oli helppo poimia ja syödä. Esimerkiksi keitetty parsa oli hyvä helppo ruoka poimia lautaselta, pitää pienessä kädessä ja nieleskellä ’höttöinen’ puskaosio.\nSormiruokailussa vauva pääsi itse tekemään ja niin pääsin minäkin: juomaan kahvini ja syömään oman aamupalani ilman kiirettä.\nYksi tarpeellisimmista vauvatarvikkeista oli Tiny Diner, jonka tilasin kaverin suosituksesta. Imukupeilla pöytään kiinnitettävä alusta suojaa pöytää, kuminen pinta pitää posliinilautasen (painavampi kuin muovi) paikoillaan ja kaukalo estää ruokia tippumasta pienen ruokailijan syliin.\nEi se Tiny Dinerkaan mikään Jumala ole.\nPoika oppi nopeasti ottamaan _haluamiaan_ ruokia ja syömään hyvällä ruokahalulla. Syömistä, oppimista, nautiskelua ja maistelua oli hauska seurata. Olin aika innoissani ja Poika oppi nopeasti.\nYstäväni mainitessa sanan sormiruokailu, tilasin kummitytölleni salamana joululahjaksi Tiny Diner -alustan, jonka jälkeen lähettelin ystävälleni fanaattisena psykomutsina kuvia ruoantähteistämme.\nPsykomutsi pääsi valloilleen!!!\nParhaiten pienelle kulinaristille maistui, kun oli hyvää seuraa ja samaa ruokaa kuin muilla. Helppoa oli, kun ei tarvinut soseutella mitään, eikä kannella kaupasta purkkeja. Teimme yleensä ’omista’ safkoista pienelle oman suolattoman version, mikä kävi helposti, kun ennen maustamista otti ruoasta osan erilleen.\nJos Pojalla oli nälkä, hän söi jo ihan pienenä itse isojakin määriä esimerkiksi puuroa ja marjoja hämmästyttävällä apinataktiikalla. Oli myös hauska huomata tyypin osaavan dippailla tai käyttävän leipäpalaa apunaan pastakastikkeen kanssa. Vapaa tyyli keksi keinoja.\nYleensä Poika söi itse, mutta välillä autoimme, jos esimerkiksi nukkumaan mennessä piti saada maha täyteen ja homma lähti kirjaimellisesti lapasesta. ’Oikeaoppiset sormiruokailunkannattajat’ käsittääkseni eivät sorru syöttämään lapsiaan, mutta näköjään en voi tehdä mitään oikeaoppisesti. Auttelen edelleen lusikalla, jos keskittymisvaikeudet vaivaavat iltapuuron äärellä tai nälkäisen kerholaisen risotot uhkaavat levitä pitkin temppukoulun kahvion lattiaa. Muuten pieni syömäsankari ei suuremmin apua kaipaa. Tyyppi syö itse ja sanoo kiitti, kun on kylläinen.\nSuosittelen kaikkia kiinnostuneita kokeilemaan sormiruokailua. (Normaalisti suosittelen, en ollenkaan fanaattisesti.)\nKohta voimme istua pöytään Hipin kanssa ja Poika hoitaa kokkaamisen. Tänään illalla syötimme maestron valmistamaa kala-auto-keittoa Nuuskamuikkuselle, Sudelle ja Ankalle.\nNyt menen lähettämään viestin, jos saisin muutaman valokuvan kummityttömme ruoantähteistä. Eikö se ole kummitädin oikeus? Tai tehtävä, hoitaa kulinaristinen kasvatus? Älkää lähetelkö tänne mitään typeriä tonttulakki-naama-kuvia! Mitä tytöltä tippui lattialle eilen, onko pinsettiote hallussa? Kuvia kiitos.\nMul on aina kiire\nSillä aikaa on vähän\nMun on mentävä taas\nVaikka just äsken tulin tähän\nMun on puettava kaikki\nMun on saatava sut, sun on saatava mut\nMun on puettava kaikki ja enemmän\n– Sielun Veljet\nMieli & hyvä elämä Ruoka & juoma Ystävät & perhe\nHeli Suutarinen kirjoitti: Vastaa\nIhana postaus! Jos meille joskus jälkikasvua ilmestyisi, on sormiruokailu yksi niistä valmiiksi päätetyistä asioista. Me mitään aleta soseuttamaan ja syöttämään.\nMä meinasin kommentoida ihan samaa. 😀 Että jos laps syö itse sormin perunan paloja lautaselta samalla kun syötän sitä lusikalla, niin onkohan se sormiruokailua? Tai vetelee kaikki hedelmät ja vihannekset itse, että mä saan juoda rauhassa kahvia? Vai onko se sormiruokailua vain silloin, kun päättää niin määrätietoisesti tehdä (eikä oo vaan laiska niinku mää)?\nNim. Voisinkin käydä katsoon joltain mammafoorumilta, että miten tää sekasorto mun lapsen psyykeeseen vaikuttaa!\nHarmi! Mä olisin voinut nokittaa videolla, jossa Hilda kiljuu ja osoittelee asioita!\n(Ehkä ihan hyvä että palattiin kumpikin töihin.)\nAi kauhee. Miten sä pystyt elämään itsesi kanssa? Sano nyt vielä, että ootte pitänyt lasta sitterissäkin!!\nHippi (hihi) näyttää tossa tokassa kuvassa ihan joltain, mut hitto kun en saa päähäni, että keltä. Tuli mieleen Vince Neil, mut äh – en oo varma! Tuun kertomaan, jos saan sen päähäni.. 😀\n(..tosi nätisti tälleen ohitin koko postauksen aiheen. Mutta joo – mä oon itsekin ajatellut aloittavani seuraavan vavelin kaa syömisen sormiruuista, joten aika kiva kuulla, että se on mahdollista, eikä vaan ”höpöhöpö ei tuu onnistumaan”. Onneks en hirveesti stressaa tai välitä sotkusta!)\nMeillä ollaan nyt tutustuttu sormilla syömiseen, kun neiti voi jo olla ruokailujen ajan syöttötuolissa tuettuna (ei osaa itse käydä istumaan, mutta osaa istua) ja minusta on todella mukavaa kun hän voi itse omasta kädestä maistella. En ole tosin vielä antanut kuin kurkkua ja omenaa. Ruuan yhteydessä on nyt pari kertaa maistellut ruisleipää samalla kun olen syöttänyt häntä. Meillä on ja käynyt mielessä tuo, että ottaisimme kaksi lusikkaa. Toisen neidille ja toisen itselleen. Tyttö saisi itse kokeilla ja samalla voisi itse auttaa. Mitä kaikkea tuo teidän tiitiäinen jo söi ja minkä kokoisena seitsemän kuukauden iässä? Kun kovasti olisi kiinnostusta kaikkea antamaan, mutta tuntuu etten ihan ole täysin perillä.\nJa tuo pöydälle laitettava alusta on ihan pakkoa hankkia! Meillä myös puinen perus syöttötuoli ja olen miettinyt, että mikähän avuksi kun kuppi ei pöydällä pysy, jos sen pikkuisen eteen laittaa. 🙂\nMä kans annoin meidän ipanalle paljon sormiruokaa. Se oli niin helppoa ja kivaa! Eniten siksi koska silloin sai itse syödä/juoda kahvia/tiskata rauhassa, mutta myös siksi että lapsi sai siinä kätevästi puuhaa ja virikkeitä, ihan itsestään.\nLadybugs mamalle sanoisin, että turha stressata mitä sille lapselle antaa. Mahdollisimman monipuolisesti vaan kaikkea mitä keksii. Paitsi tietysti jos on allergioita, kannattaa olla varovaisempi. Ainut kielletty sormiruokailussa on pienet, kovat palat, jotka voi juuttua kurkkuun (esim. pähkinät). Muuten antaa mennä vaan! Ekan kuukauden jälkeen me ei edes välitetty siitä ”yksi uusi ruoka-aine viikossa”-säännöstä, kun mitään allergioita ei tullut.\nMun mielestä sormiruokailustakin on tietyillä foorumeilla tehty hirveen iso juttu, siis silleen että se on jotenkin ehdottomasti tehtävä tietyllä tavalla tai se epäonnistuu. Mut meillä mentiin sujuvasti seka-tyylillä, ja neiti 2v on sekä sorminäppärä että taitava lusikankäyttäjä. Se on niin paljon helpompaa ku ei tarvi ite kokoajan heilua sen lusikan varressa, ja sitä sotkua tulee kuitenki, niin ihan sama parit ylimääräset kurkunkuoret lattialla. 😀\nO ou! Toivottavasti Vince Neil nuorempana, jos se hän oli!? 😀\nJoo, meillä oli siitä paljon iloa ja Poika oppi tosi nopeasti 🙂 Se oli hyvä päätös, vaikka aika puskista tulikin.\nMiten voi olla näin vaikea muistaa ja erottaa tarkkaan, minkä ikäinen Poika silloin-ja-silloin oli, mutta..\n-alkuun (7 kk) annoimme ainakin perunaa, porkkanaa, bataattia, parsaa, melonia, banaania, mandariinia (ne ohuetkin kuoret pois) kurkkua, kesäkurpitsaa, mustikoita, avocadoa ja maissinaksuja\n– sen jälkeen lisäsimme kalaa, lihaa, kananmunaa sekä aloimme antamaan puuroa ja leipää\nJa alkuun helpoimpia syötäviä olivat isot palat, joista poika sai käsillään otteen (lusikkaa ei taidettu tarjota ennen kuin oli 10-11 kk). Puuroakin annoin vähän ”kiinteämmäksi keitettynä”, jotta sekin meni käsin.\nEn muista Pojan kokoa ja olen hukannut neuvolakortin (argh! on se meillä sisällä jossain..), mutta yksi on varma: Poika kasvoi yläkäyrällä tai yläkäyrän yläpuolella koko ajan. (ennen kiinteiden aloittamista sekä edelleen)\nSormiruokailussa ehdottoman tärkeetä on se istuminen, eli että osaa istua itse ja että tyyppi istuu siinä silmien alla valvonnassa selkä suorassa.\nJa hei, vauvalautanen, eli sellainen hieman matala ja koveroreunainen posliinilautanen on näppärä sen koveron reunan ansiosta (lapsi voi käyttää sitä apunaan käsillä syödessään, ruoka ei tule yli laidan vaan käteen) ja se pysyi myös paikallaan. Kaikki pienemmät kulhot tyyppi heitti yleensä lattialle, mutta matala lautanen taisi vuoden aikana lentää kerran.\nTiny Dinerin tilasin täältä:\nTäältä lueskelin itse vinkkejä ja neuvoja:\nHyviä ruokahetkiä! 🙂\nHyvä, kun mainitsit pähkinä!\nJa joo, mekin kyllä annettiin kanssa useampia ruokia aika nopeasti maistettavaksi..varmaan jo tokalla viikolla kannoin innoissani pöytään hedelmiä yms..\nMulla meni ihan ohi ”sormiruokailu”, musta oli vaan järkevää ja normaalia antaa lapselle jotain nyherrettävää kun itekin halusin syödä tai tehä jotain 😀 me syötettiin pääosin ruuaks soseita, mut on silti samalla syönyt paljon sormiinkin sopivaa. Kummankaan suhteen ei oo ollut ongelmaa, puoltoistavuotiaana syö edelleen sujuvasti ”mitä vaan” sekä ite lusikalla että isompia ruokia käsin.\nriik kirjoitti: Vastaa\nIhan mahtavat kuvat. Ja arvostusta kaikille teille, ketkä kestätte sen sotkun mikä tulee, kun vauva syö puuroa käsin! Oma raja sormiruokailun kanssa menee just siinä… 😀\nKiitos kovasti sisältörikkaasta vastauksesta. 🙂\nPitääkin vilkaista tuo linkki ja käydä tilaamassa tuo Tiny Diner.\nMeillä syödään jo puuroa ja lihaakin, tosin ne ovat olleet tähän mennessä soseina ja puuro löysänä. Ei tosiaan käynyt edes mielessä, että puuroa käsin. Kuulostaa kyllä hauskalta sotkulta ja puuhastelulta pienelle. Pitääkin kokeilla jospa neiti maistelisikin itse siihen tapaan.\nTyttö kyllä istuu hienosti selkä suorana jo ilman tukeakin lattialla, muttei osaa itse vielä käydä istuvilteen. Siitä syystä emme ole aloittaneet somiruokailua aiemmin, kun siirtyi vasta vähän aikaa sitten syöttötuolii syömään.\nJa kiitos! Toivottavasti sormiruokailu on neidistä mukavaa puuhaa.\nNo monien ”asiantuntijoiden” mukaan mun lapseni pitäis varmaan olla jo ihan ”kukkuu” ku oon aina syöttäny (ja muutenkin hoitanut) sen siten, mikä kulloinkin on ollut helpointa. Sekoitellu kaikkia mahdollisia tyylejä. Aika hieno lapsi siitä on kuitenki tullu, mun mielestä jopa kauniimpi ja älykkäämpi ku keskivertolapset ;))\nSormiruokailua on käsittääkseni kaikki ruokailu, joka tapahtuu sormin.\nSäästin teidät kuitenkin videolta, jossa Poika (8 kk) syö riemuissan puuroa käsin..Hillitsin itseni juuri ja juuri.\nJes, samanlainen sekopäämukula täälläkin! Syönyt sormin ja lusikalla, ollut kesto- ja kertisvaipoissa, kuljetettu repussa ja vaunuissa, nukkunut vieressä ja muualla ja leikitetty, laulatettu ja annettu olla yksin lattialla pyörimässä. Ei siis mitään rutiineja eikä perusturvaa elämässä, täysin epäjohdonmukasta toimintaa ja siitä seurannut normaalin elämisen vajaatoiminta.\nJuu.. pitääkin ihan rohkeasti vaan antaa monipuolisesti kaikenlaista. 🙂\nIhanaa kun täältä saa näppärästi hyviä neuvoja ja vinkkejä. Ei tarvi perinpohjinkaivella tuota Googlen ihmeellistä maailmaa.


kiinalaismies Arkisto - Metropoli.net\nKiinalaismies hamusi lisää seuraajia kanavalleen – kuoli älyttömän tempauksen seurauksena!\nKiinalaismies yritti saada lisää näkyvyyttä kanavalleen DouYu-suoratoistopalvelussa, joten hän otti hurjan riskin – ja kuoli sen takia kesken suoran lähetyksen. Sun-nimellä tunnettu mies oli päättänyt tehdä vaarallisen ruokahaasteen ja…\nVammautunut mies korjaa pyöriä pelkillä jaloillaan – kuvat!\nTältä mieheltä voi jokainen ottaa oppia. Hän jos kuka osoittaa, että mikään ole mahdotonta, jos vain löytyy sinnikkyyttä ja halua tehdä jotain! Tämä vammautunut kiinalaismies korjaa polkupyöriä käyttäen ainoastaan jalkojaan. Mies istuu…


Eriytyminen tapahtui tammikuussa 1992, kun 16 huippupelaajaa erosi BDO:sta ja perusti oman järjestönsä silloiselta nimeltään World Darts Council WDC, joka myöhemmin nimettiin uudelleen PDC:ksi. Kauden 1993–1994 ja uuden liiton ensimmäisen MM-turnauksen 1994 yhteydessä se solmi televisiointisopimuksen Sky Sportsin kanssa, mikä merkittävästi paransi dartsin näkyvyyttä. Taustalla olivat myös parhaiden heittäjien tulot, joita he BDO:n alaisuudessa olivat pitäneet riittämättöminä puhtaaseen ammattilaisuuteen. Vielä vuonna 2008 13-kertainen maailmanmestari Phil Taylor arvosteli BDO:ta täydellisestä saamattomuudesta lajin markkinoinnissa. BDO rankaisi ensin WDC:n järjestämiin kilpailuihin osallistuneita pelaajia, kunnes myöhempi oikeudenkäynti vapautti pelaajat kilpailemaan missä kisoissa halusivat, lukuun ottamatta MM-turnauksia, joiden kohdalla heidän täytyi alistua rajoituksiin.\nVuoden mittaan pelattavia kilpailujaMuokkaa\nNoudettu kohteesta ”https://fi.wikipedia.org/w/index.php?title=Darts&oldid=19073422”


Saako kuolemasta puhua? — EeroSuominen1\nHännisen mukaan aikamme ihminen haluaa olla oman elämänsä ja kuolemansa viimekätinen arvioitsija. Hänen mukaansa kuolemaa ei välttämättä nähdä vihollisena vaan uhkana on ennemminkin kärsimys. Antiikin Ciceron mukaan: Jokainen kuolee joskus, ja koska elämässä tärkeämpää on laatu kuin sen pituus, on kuolema hyvä asia, koska se lopettaa kärsimykset.\nEvankeliumin mukaan itse Vapahtajakin pelkäsi kärsimystä lausuessaan Getsemanen puutarhassa ennen vangitsemistaan sanat: Abba, Isä, kaikki on sinulle mahdollista. Ota tämä malja minulta pois. Ei kuitenkaan minun tahtoni mukaan, vaan sinun. (Mar.14:36).\nIhailen salaa mielessäni niitä ihmisiä, jotka ovat tehneet hoitotestamentin. En osaa varmuudella sanoa syytä, miksi itse en ole sitä tehnyt. Tämä saattaa johtua siitä, että en halua ajatella kuolemaani ja toisaalta tunnen itseni terveeksi. Luontevaa on siis ajatella - ja jälleen todennäköisesti väärin - ehtiihän sitä myöhemminkin.\nPidin äskettäin oman Tapiolan seurakuntamme keskiviikkokerhossa esitelmän hyvästä elämästä, ja kuinka ollakaan puhuin myös kuolemasta. Totesin mm. Immanuel Kantin mukaan oman vakaumuksen määrittelyn edellyttävän kannanottoa kuolemaan. Filosofi Michel Montaignen mukaan lapsille tulisi opettaa viisautta siten, että nämä kykenevät vastaamaan kysymykseen miten kuolemaa on viisasta lähestyä.\nSaattohoitokodin ylilääkäri esittää pohdittavaksemme seuraavanlaisia kysymyksiä: Millaisina hetkinä elämässäsi tunsit olevasi "eniten elossa"? - Millaisista asioista haluaisit läheisesi erityisesti muistavan sinua? - Mitkä ovat olleet elämäsi tärkeimmät roolit, miksi ne ovat tärkeitä ja mitä niissä arvelet saavuttaneesi? - Mistä saavutuksessa elämässäsi olet ylpein? - Mitä toivoisit läheisiltäsi kuoleman lähestyessä? - Mitä olet oppinut elämästä? - Onko sinulle ohjeita läheisillesi elämän varalle? - Jos elämästäsi tehtäisiin kirjallinen dokumentti, mitä haluaisit siinä sanottavan?\nKysymykset panevat väkisinkin pohtimaan elämän tarkoitusta ja ovat erittäin vaativia. Ei ihme, että eräät oppineet ajattelijatkin asian torjuvat. Roomalainen runoilija Persius kehottaa kuulijoitaan elämään kuolemaa ajatellen. Keisari ja filosofi Marcus Aurelius toteaa kyynisesti: Maailma on muuttumista, elämä harhaa. Sinä unohdat pian kaikki ja kaikki unohtavat pian sinut.\nKautta aikojen ihminen on tutkistellut kaiken alkua ja tarkoitusta. Antiikin filosofit päätyivät ajatukseen: Hyvyys ja pahuus ovat alkusyitä, joihin kaikki olevainen perustuu. Onhan kaikkien hyvien asioiden perimmäisenä syynä hyvyys. Havaitsemme tästä, että nämä ns. ensimmäiset syyt perustellaan itsellään, ei siis millään ulkopuolisella. Ne ovat fenomenologian perustajan Edmund Husserlin terminologiaa käyttäen absoluuttisen itseriittoisia.\nGoethe toteaa saman asian näin: elämän tarkoitus on elämä itse. Tri Jacob Bossahart puolestaan toteaa: Joka pohtii elämää, ei elä.\nEksistentialisti Albert Camus kysyy elämän tarkoitusta, syytä minkä vuoksi ihmisen kannattaa elää ja päätyy kyyniseen toteamukseen: Tuntuu siltä, että elämä on sitä paremmin eletty mitä vähemmin sillä on tarkoitusta.\nEksistentialisti-kollega Jean-Paul Sartrelta kuulemme selvän viestin: Keskeinen ihmisen eläimestä erottava tekijä on kyky etsiä kaiken tarkoitusta. Tästä syystä elämän suurten kysymysten pohdiskelun tietoisuudestaan torjunut ihminen on henkisesti invalidisoitunut.\nKirjassaan Uskomaton matka uskovien maailmaan kosmologi Kari Enqvist pohtii elämän syntyä ja tarkoitusta. Kirjan osakseen saama lukijamäärä osoittaa ihmisten etsivän totuutta ja elämän tarkoitusta. Yksi etsii sitä kuvaannollisesti mikroskoopin ja kaukoputken avulla, toinen Raamatun ja rukouksen avulla. Joku uskoo Enqvistin tavoin elämän syntyneen sattumalta ja kehittyneen vähitellen vailla suuntaa ja tarkoitusta, toinen uskoo Jumalan luoneen universumin ja ohjaavan sitä omalla, arvoituksellisella tavallaan.\nDostojevskin lausuu teoksessaan Karamanzovin veljekset: Elämää täytyy rakastaa enemmän kuin sen tarkoitusta. Rakkauden täytyy aina mennä logiikan edelle, ehdottomasti logiikan edelle – vasta silloin ymmärtää myös elämän tarkoituksen.\nPaul Tournier esittää meille isovanhemmille kovan kysymyksen: Mitä mieltä olisi jatkaa sukupolvesta toiseen elämää, jos sillä ei olisi muuta tarkoitusta kuin jatkuvuus? Pelkästään jälkeläisten avulla ”ikuiseksi tuleminen” ei suo elämälle tarkoitusta, onhan mieletöntä ikuistaa tarkoituksetonta.\nHän jatkaa ajatustaan: Ihminen ei osaa vanhana elää oikein, ellei hän ole jo aikaisemmin etsinyt elämän tarkoitusta. Elämän yleistä tarkoitusta on mielestäni mahdoton käsittää, jos sitä ajattelee kaikesta transsendenttisesta, Jumalasta, maailman ja elämän luojasta, kokonaan riippumattomana.\nOlennainen havainto on, että emme voi kenellekään antaa elämän tarkoitusta, sen voi itsekukin löytää. Kun ihminen tajuaa ettei elämän tarkoitus ole aineellinen hyöty, hän lakkaa kiinnittämästä huomiota pelkästään ulkomaailmaan. Ihminen tarvitsee muitakin päämääriä kuin teknisiä, sosiaalisia tai taloudellisia. Tämä on merkki ihmisen hengellisyydestä.\nLuin nuorena stressioppaita ja muistan kohdanneeni mm. ohjeen, jonka mukaan stressiä voi lievittää kirjoittamalla oma muistokirjoitus. Ohje oli niin radikaali, että se jäi mieleeni. Ryhdyttyäni 50 vuotta täytettyäni lukemaan sanomalehtien muistokirjoituksia minua häiritsi havainto, jonka tein: nekrologit muistuttivat hämmästyttävästi työtodistusta. Kirjassaan Kuolemankuvia Jörn Donner pohtii ironiseen sävyyn millaisen muistokirjoituksen kitupiikki miljonääri ansaitsee:\nHän oli 100 tai 500 miljoonan euron arvoinen henkilö. Eihän mitään muuta kirjoitettavaa ole, jollei halua mainita, että hän oli pelannut golfia, ollut mukana hirvijahdeissa (parhaassa tapauksessa kuninkaan kanssa), pyytänyt Lapissa riekkoja ja taimenia ja saanut useita kotimaisia ja ulkomaisia ansiomerkkejä”. Kuuluuhan sosiaalinen turhamaisuus heidän sotisopaansa.\nKäyn uudestaan läpi saattokodin ylilääkärin kysymykset ja totean niihin olevan syytä palata yhä uudestaan. Yhtä kysymystä jään miettimään: onko minulla ohjeita läheisilleni elämän varalle.\nPohdiskelun jälkeen vastaan kieltävästi. Elämän kalkkiviivoilla en halua lähteä neuvomaan, se on silloin aivan liian myöhäistä. Sitä paitsi neuvojen antamisesta voi olla enemmän haittaa kuin hyötyä. Toisille antamamme neuvot helposti masentavat tai suututtavat enemmän kuin ovat hyödyksi. Ihminen ei myöskään tunne itseään onnelliseksi toiminnasta, johon hän ryhtyy vain toisten neuvosta. Alle nelivuotiasta voimme opettaa puhumalla, sen jälkeen lapset oppivat tartunnan kautta.\nSakari Vainikka 22.2.2016 15:33\nMarcus Annaeus Lucanus kirjoitti Pharsalia-teoksessaan, että jumalat ovat salanneet ihmisiltä kuolemisen onnen, jotta he jaksaisivat elää. Lucanus pääsi nauttimaan tästä onnesta 25-vuotiaana jouduttuaan ystävänsä keisari Neron epäsuosioon.\nMitä tulee oman nekrologin kirjoittamiseen, olen sellaisen tehnyt, mutta epäilen, suostuuko mikään lehti sitä julkaisemaan. Ehkä sen voisi viime töikseen julkaista täällä US-blogissa.\nEero Suominen 22.2.2016 16:54\nOn perin mielenkiintoista, että antiikin oppineiden pakanoiden puheet ovat usein sopusoinnussa kristinuskon ajatusten kanssa. Kuolemisen onnesta en tosin ole varma, mutta kuoleman jälkeisestä ajasta kristinusko antaa Lucanuksen tavoin hyvin myönteisen kuvan.\nHerää kysymys mistä syystä arvelet lehtien kieltäytyvän julkaisemasta nekrologiasi.\nSakari Vainikka 22.2.2016 17:06\nLuulen, että oman nekrologin kirjoittaminen on niin harvinaista, että sitä pidettäisiin jonkinlaisena pilana. Omaan nekrologiin kyllä tuleekin helposti mukaan jonkin verran huumoria, lähinnä hyväntahtoista itseironiaa. Katsotaan asiaa tarkemmin sitten, kun se tulee ajankohtaiseksi.\nDaniel Malinen 22.2.2016 18:39\nAntiikin oppineiden teokset kuten tekstit ja runot olivat keskiajalla katollisten munkkien suosiossa ja ihannnoimia joten ei olisi ihme jos roomanaikainen aluseurakuntakin ne tunsi, madollisesti Jeesuskin on voinut lukea tai kulla joitain tekstejä. Niille munkeille kuitenkin kiito että antiikin tekstejä kopioitiin jälkipolville ja esim William Shakespear sai kirjoitettua näytelmän Julius Caesarista.\nStefan H. Tallqvist 22.2.2016 21:13\nEero Suominen mainitsee alustuksessa ainakin seuraavat lähteet, mikä osoitaa, että hän on tosissaan pohtinut asiaansa:\nJuha Hänninen kirjoittaa Helsingin Sanomien mielipidesivulla 21.2 (en ole vielä lukenut)\nVapahtajakin pelkäsi kärsimystä lausuessaan Getsemanen puutarhassa ennen vangitsemistaan sanat\nRoomalainen runoilija Persius\nKeisari ja filosofi Marcus Aurelius\nTri Jacob Bossahart\nEksistentialisti Albert Camus\nEksistentialisti-kollega Jean-Paul Sartrelta\nDostojevskin lausuu teoksessaan Karamanzovin veljekset\nMainitut lähteet ovat tunnettuja, ja useimmat tuttuja minullekin. Miksi ei ihminen pohtisi sitä, että hänen ruumiinsa, aivojensa ja tietoisuus päättyy? Tuntuu että asiat voisi olla toisellakin tavalla järjestetty.\nEivät näihin asioihin anna inhimilliset lähteet päteviä vastauksia, vaikka olisivatkin kuuluisia ajattelijoita.\nMutta kuten tiedätte, minua on suurin osa elämästäni kiinnostanut Urantia-tekstin selostus siitä, millaisessa maailmankaikkeudessa elämme. Niin pitkälle, kun olen asiaa pysynyt selvittämään, tämä U-teksti onkin peräisin ihmiskunnan ulkopuolelta. Ihmisien lyhyt elämä planeetallamme tuleekin usein esille tekstissä.\nKehittyneemmillä planeetoilla tietoiset ajattelevat olennot eivät välttämättä kuole, esim. vanhuuteen.\nVaan tietoisuus, persoonallisuus ja muisti siirtyvät suoraan keittyneemmälle planeetalla, jossa koulutus ja muitten olentotyyppeihin tutustuminen jatkuu. Tämä ei tapahdu itsestään, vaan siihen osallistuvat useat meille tuntemattomat olentotyypit, koska se on vallitseva sääntö. Tämä säätö on ylhäältä määrätty, ja se on enemmän hallinnollinen tapahtuma, kun uskonnollinen.\nMitä olemme Maapallon elämän aikana aloittaneet, voi keittyä eteenpäin, jos me emme itse torju tätä järjestelyä.\nEn selosta asiaan liittyviä yksityiskohtia sen enempää, mutta seikkaperäisesti asiat tulevat Urantia-tekstissä esille. Selostus on yksityiskohtaisempi kun kenenkään ihmisen ajattelussa on aikaisemmin tullut esille.\nEero Suominen 22.2.2016 17:33\nSakarille: Olet oikeassa, mutta ei liene vaikeuksia sopia oman nekrologin julkaisemisesta vaikkapa jonkun perillisen nimissä, jolloin teksti käydään yhdessä läpi ja aikanaan sopivalla tavalla julkaistaan.\nStefanille: Kiitos arvostavasta palautteesta. Urantiasta totean parhaaksi vaieta. On syytä kunnioittaa itse kunkin vakaumusta eikä lähteä opettamaan tai muuten viisastelemaan asioissa, jotka pohjimmiltaan ovat uskon asioita.\nStefan H. Tallqvist 22.2.2016 17:44\n”Stefanille: Kiitos arvostavasta palautteesta. Urantiasta totean parhaaksi vaieta. On syytä kunnioittaa itse kunkin vakaumusta eikä lähteä opettamaan tai muuten viisastelemaan asioissa, jotka pohjimmiltaan ovat uskon asioita.”\nUskon asioita ovat kaikki asiat!\nU-teksti on tulvillaan verifioitavia tietoja kaikista inhimillisen tiedon aloilta. Huomaa tämä, se on tosiasia!\n”Jumalat” eivät ole kätkeneet meille asiat, vaan lukija itse on.\nDaniel Malinen 22.2.2016 18:25\nKuolemasta saapuhua ja on hyvä puhua myös alaikäisille kuten 6-17 vuotiaille silla kuolema on jokapäiväistä vaikkei olisi läsnä. Itse olen lapsena kasvanut siihen että että kuolema on luonnollista, sitä näki paljon avaraluonnossa jota tykkäsin seurata pienenä. Itse en muista koska olen kysellyt kuolemasta mutta ymmärsin jo 5 vuotiaana että kun näin Syyskuun 11 iskun uutisista siellä kuoli paljon ihmisiä, en ottanut sitä mitenkään hysteerisesti tunnekuohun vallassa vaan olo oli haikea. Tärkein neuvo jnka olen saanut onettei kuollutta saa liiaksi surra vaan elämässä on jatkettva eteenpäin.


Hellekorkeapaine asettui Suomeen – katso, kuinka kauan kuumuutta kestää - Forecan sääuutiset ja blogi - Foreca.fi\nSääuutiset ja blogi> Hellekorkeapaine asettui Suomeen – katso, kuinka kauan kuumuutta kestää\nUutiset | Julkaistu 2.6. klo 13.44\nHellekorkeapaine asettui Suomeen – katso, kuinka kauan kuumuutta kestää\nKesäkuu alkoi Virroilla kauniissa säässä. Kuva: Sirpa Jyske, Virrat, 1.6.2021\nHellerajalla on hyvät mahdollisuudet rikkoutua useampana lähipäivistä.\nKorkeapaine on nyt asettunut Suomen ylle, ja sää on koko maassa aurinkoinen.\nKesäpäivän kumpupilvet koristavat taivasta osassa maan etelä- ja keskiosaa, mutta nekin ovat poutapäivän pilviä, eli sateita ei ole odotettavissa.\nKorkeapainesää ja lämpöaalto jatkuvat Suomessa ennusteiden mukaan koko viikon, joten valmistujaispäivä lauantai on aurinkoinen ja lämmin päivä koko maassa.\nPohjois-Suomi on Suomen helteisin alue\nLämpimimmät ilmamassat ottavat varsin erikoisen reitin: sen sijaan, että lämpimmät säät olisivat etelässä ja viileimmät pohjoisessa, tilanne on kääntynyt päälaelleen: Pohjois-Suomi on hieman Etelä-Suomeakin lämpimämpi.\nPäivän korkeimmat lämpötilat lähipäivinä. Kuva: Foreca\nKartat näyttävät päivän ylimpien lämpötilojen suuruusluokan lähipäivinä. Maan etelä- ja keskiosassa pysytään reilun kahdenkymmenen asteen lämpötiloissa, mutta mahdolliset hellerajan ylitykset jäävät yksittäistapauksiksi.\nLämpimimmät ilmamassat löytyvät Pohjois-Suomen yllä. Vaikka lämpötila ei välttämättä nouse Pohjois-Suomen alueella jokaisella havaintoasemalla hellerajan yli, kartan punaisilla alueella ainakin paikallinen hellerajan ylityksen mahdollisuus on suuri.\nPaikallisia hellerajan ylityksiä voi esiintyä kartan oranssillakin alueella.\nViileintä on maan eteläosassa, vaikka etelässäkin lämpötilat nousevat päivittäin kahdenkymmenen asteen rajan yläpuolelle.\nPäivitys: Helleraja rikkoutui iltapäivällä 2.6. sekä Utsjoki Kevon että Utsjoki Nuorgamin havaintoasemalla.\nSunnuntaina ja ensi viikolla ukkoskuurot räiskyvät taivaalla, samalla sää viilenee\nUkkoskuuroja voi kehittyä sunnuntaina ja ensi viikolla. Kuva: Pixabay\nLauantaina, valmistujaispäivänä, ennusteiden mukaan muutama iltapäiväkuuro saattaa jo syntyä Etelä-Lapin tienoille.\nIltapäivän ukkoskuurot ottavat kuitenkin valtaa kunnolla vasta sunnuntaina ja ensi viikolla, jolloin iltapäiväräiskettä saatetaan ihailla yleisesti maan etelä- ja keskiosassa. Kuuroihin liittyy myrskypuuskia ja paikallisesti runsaita sateita.\nSamalla ilmat viilenevät päivä päivältä hieman, kuitenkin pysyen parinkymmenen asteen tuntumassa koko maassa.\nLämpötilat ovat lähipäivinä kuin keskikesällä, jopa lämpimämpiä\nMaan etelä- ja keskiosan lähipäivien 21–24 asteen lämpötilat muistuttavat pikemmin heinäkuun puolivälin keskimääräisiä lämpötiloja kuin kesäkuun alun lukemia. Lapissa näin korkeat lämpötilat eivät ole tavanomaisia mihinkään aikaan vuodesta.\nLue seuraavaksi: Uudessa kuukausiennusteessa pelätty käänne – mikä on juhannuksen kohtalo?\nPäivitetty 2.6. klo 14.13


Speech Communication/The Use of Voice — University of Jyväskylä Study Guide\nXPV0012 Speech Communication/The Use of Voice\nXPV0012 Speech Communication/The Use of Voice (3 cr)\nOpintojaksolla tutustutaan ihmisäänen toimintaan ja havainnoidaan omaan äänenkäyttöön vaikuttavia tekijöitä: miten ääni toimii ja miksi se ei aina toimi. Opetellaan jännittymienvapautus-, hengitys- ja ääniharjoituksia, joiden avulla oman äänen kestävyyttä ja ilmaisullista laajuutta voi lisätä. Harjoituksia tekemällä havainnoidaan, mitä tapahtuu silloin, kun ääni tuntuu tulevan helposti. Harjoituksista koostuvan, tavoitteellisesti etenevän harjoitussarjan pohjalta laaditaan oman äänenkäytön kehittämissuunnitelma.\nOpintojakson hyväsytty suorittaminen edellyttää harjoitusten tekemistä, keskusteluihin osallistumista ja säännöllistä läsnäoloa (80% oppitunneista) opintojakson tapaamisissa sekä oppimispäiväkirjan ja äänenkäytönkehittämissuunnitelman kirjoittamista hyväksytysti sovitussa aikataulussa. Opiskelijat saavat opettajalta yksilö- ja ryhmäpalautetta tuntityöskentelyn ja oppimispäiväkirjojen pohjalta.\nKurssin käytyään opiskelija osaa eritellä ääneen vaikuttavia tekijöitä, osaa havainnoida omaan äänenkäyttöönsä vaikuttavia tekijöitä, ja arvostaa omaa ääntään vuorovaikutuksen mahdollistajana. Opiskelija osaa tehdä harjoituksia, joiden avulla omaa ääntä voi kehittää ilmaisullisesti laaja-alaisemmaksi ja paremmin rasitusta kestäväksi, ja pystyy käyttämään ääntään työelämän vaativissa viestintätilanteissa kevyemmällä, vähemmän lihastyötä vaativalla tavalla.\nHyväksytyssä suorituksessa opiskelija erittelee ja analysoi omaan äänenkäyttöönsä vaikuttavia tekijöitä ja suunnittelee tavoitteellisesti etenevän äänenkäytön harjoitussarjan oman äänenkäyttönsä kehittämiseen. Tarkemmat kriteerit esitellään kurssilla.\n9/11–11/20/2020 Small group teaching\n8/1/2020 12:00 AM–9/4/2020 11:59 PM (late enrolment until 9/18/2020 11:59 PM)\nKurssi järjestetään etäopetuksena Zoomissa ainakin lokakuun loppuun saakka. Opiskelijoille ilmoitetaan sähköpostitse linkki Zoomiin.\n1/12–3/23/2021 Online teaching\n12/2/2020 12:00 AM–1/5/2021 11:59 PM (late enrolment until 1/19/2021 11:59 PM)\n1/12–3/26/2021 Online teaching\n8/1/2020 12:00 AM–1/8/2021 11:59 PM (late enrolment until 1/22/2021 11:59 PM)\nKoska tälle kurssille on ilmoittautuneita kahden kurssin verran, olemme perustaneet toisen kurssin. Kurssi XPV0012 Puheviestintä/ äänenkäyttö Alanne 3 kokoontuu tiistaisin 12.1.2021 klo 12 alkaen. Kurssille voi ilmoittautua Sisussa.\n5/28–6/18/2021 Online teaching\n4/1/2021 11:00 PM–5/21/2021 11:59 PM (late enrolment until 6/4/2021 11:59 PM)


NIPSNAPS✩: FRESHMIX K-18\nTosissaan tälläkertaa luvassa olisi esittelyssä K-18 materiaalia.\n(HUOM: tuote on täysin nikotiiniton, tervaton ja eikä sisällä ollenkaan tupakkaa)\nViime viikolla näin kaverillani instagramissa kuvan, jossa oli kuvattu unicorn light sähkö shisha paketti. No menin automaattisesti tutkimaan että mitähän nämä mahtavat olla, paljon maksavät ja miten tutteen voi tilata. Sivuilla tällähetkellä on myynnissä kolmea erilaista pakettia (fruitmix, freshmix ja sweetmix). Pitkän mietinnän jälkeen päätin itsellenikin tilata kyseisen paketin nimeltään fresh-mix. Paketissa on 5 suloista shishaa, jotka kaikki ovat erimakuisia. Omasta paketistani löytyy makuna: sitruuna-minttu, vesimeloni-minttu, triplaminttu, mansikka-minttu ja banaani-minttu. Paketin hinta on 29,90€ + postit. Mikä parasta tuote luvataan saapuvan 2-5 päivässä. Omani sain 3 päivää tilauksesta, joten todella nopea toimitus.\nTän hetkisellä kokeilulla suosikiksi ovat jääneet vesimeloni-minttu ja mansikka-minttu. Seuraavaksi kun olen tilaamassa näitä söpöyksiä lisää taidan tilata sweetmix paketin josta löytyy aivan mahtavia makuja esimerkiksi bubble gum ja cappucino.\nMitä mieltä olet shishoista tai esavukkeista?\n-En hyödy postauksesta/linkeistä mitenkään.\nHeli Jäminki 6. syyskuuta 2014 klo 11.57\nmä olen kerran kokeillut shishaa, oli kyllä mielenkiintonen kokemus! makuna tais olla jo persikka tai vastaava. aika kauan se yks pötkö kesti :)\njanita korhonen 9. syyskuuta 2014 klo 0.02\nJoo aika kauan kestää, ite en oo noita vielä niin käyttänyt että olisi edes paljoa mennytkään. Hyvä ostos kyllä oli :)\nsiis mitä nää on? en oo ikinä kuullutkaan :0\njanita korhonen 9. syyskuuta 2014 klo 0.15\nEshisha ei siis ole nikotiinituote tai verrattavissa sähköröökiin millään tavalla. Muodostaa vesipiippumaista makuhöyryä, joka ei ollenkaan ole haitallista, siksi sitä voikin höyrytellä ihan rauhassa sisätiloissa. Nää on kertakäyttöisiä ja näitä ei voi mitenkään ladata.\nAnonyymi 6. syyskuuta 2014 klo 14.19\nkauanks tollane yks kestää? :)\njanita korhonen 9. syyskuuta 2014 klo 0.03\n250 henkäystä. Eli kyllä se aika kauan kestää :)\nAnonyymi 26. marraskuuta 2014 klo 12.59\ntuliko noi postiin vai mistä sait noudettua ne? :)\njanita korhonen 30. joulukuuta 2014 klo 21.33\nJuu tuli ihan postilaatikkoon :)\nMusic Rebellion 15. huhtikuuta 2016 klo 12.58\nVoisin tähän sanoo et kesti kaikki mitkä sain niin 50 henkäystä ja yks oli paskana pakerissa kuinka kuraa tämä on olen erittäin pettynyt :(\njanita korhonen 26. huhtikuuta 2016 klo 22.14\nNo huhhuh, itselläni kyseiset vieläkin kaikki jälellä ! :D